b"\n_START_ARTICLE_\nAntonio Cebri\xc3\xa1n Ferrer\n_START_SECTION_\nTraject\xc3\xb2ria\n_START_PARAGRAPH_\nTreballava com a analista de sistemes. Durant la transici\xc3\xb3 espanyola va militar inicialment a Reforma Social Espanyola, per\xc3\xb2 el 1977 va ingressar en la branca t\xc3\xa8xtil de la UGT i gr\xc3\xa0cies a Jaume Castells Ferrer en el PSPV-PSOE._NEWLINE_De 1977 a 1979 fou secretari d'organitzaci\xc3\xb3 de la Federaci\xc3\xb3 Estatal del T\xc3\xa8xtil de la Pell d'UGT, i el 19 de maig de 1979 va substituir Edelmir Gald\xc3\xb3n Casanoves com a secretari general de la Secci\xc3\xb3 provincial de Val\xc3\xa8ncia d'UGT, c\xc3\xa0rrec que va ocupar fins al 8 de mar\xc3\xa7 de 1986. Al mateix temps fou elegit diputat a les eleccions a les Corts Valencianes de 1983 i 1987. De 1987 a 1991 fou secretari de la Comissi\xc3\xb3 d'Obres P\xc3\xbabliques i Transports de les Corts Valencianes._NEWLINE_Alhora intent\xc3\xa0 mantenir la independ\xc3\xa8ncia del sindicat UGT respecte del partit PSOE, cosa que l'enfront\xc3\xa0 amb la direcci\xc3\xb3 del partit i amb el sector del sindicat dirigit per Rafael Recuenco Montero, l\xc3\xadder del sector del metall. En el IV Congr\xc3\xa9s de la UGT valenciana (octubre de 1983) intentaren despla\xc3\xa7ar-lo de la dicci\xc3\xb3 i posar-hi Antonio Castro Leache, per\xc3\xb2 no ho aconseguiren. Tanmateix, aix\xc3\xb2 provoc\xc3\xa0 una forta inestabilitat interna en el sindicat i finalment el mateix Cebri\xc3\xa1n pactaria la seva sortida de la secretaria general en mar\xc3\xa7 de 1986 per deixar entrar Recuenco, qui el 1988 seria escollit secretari general de la UGT del Pa\xc3\xads Valenci\xc3\xa0."